Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: a Székesfehérvár Városi Ügyészség vezetőjének a büntetőeljárásról szóló 1973. évi I. törvény (Be.) 126. § (1) bekezdése szerinti intézkedések megtétele céljából.
Paragraph Index: 1455

3. számú melléklet Ügyszám: 2873/1998. A foglalkoztatás területén tapasztalható hátrányos megkülönböztetés vizsgálata (kivonatos közlés) I. Az eljárás megindulása A magyarországi nemzeti kisebbségek társadalmi, gazdasági integrációjának egyik legfontosabb mutatója, hogy munkaerő-piaci jellemzőik megfelelnek az országos átlagnak. Az egyetlen hazai etnikai kisebbség a cigányság esetében alapvetően más foglalkoztatási helyzet tapasztalható. Egy 1993-as kutatás szerint (ELAR, 1993. szeptember—november) a rendszerváltozást megelőzően a munkaképes korú cigány lakosság körében a munkaviszony (munkavégzésre irányuló egyéb jogviszony) keretében foglalkoztatottak aránya kb. 60%-os volt, ami megközelítette az azonos korú, nem cigány származású foglalkoztatottak arányát. Az 1980-as évek végétől több mint egymillió munkahely szűnt meg hazánkban, melynek következtében a munkaerőpiac szerkezetében gyökeres átalakulás ment végbe. A cigány munkavállalók jelentős része olyan ágazatokban dolgozott (pl. építőipar), amelyekben a piacgazdaságra való átmenet tömeges méretű létszámcsökkentéssel járt együtt. A cigányság körében a foglalkoztatás esélyeit rontó tényezők — elsősorban az iskolai végzettség, illetve a szakmai képzettség alacso- 1999/79/II. szám nyabb foka, valamint a munkahelyhiányos térségben található lakóhely — halmozottan jelentkeztek. Ezek együttes hatása oda vezetett, hogy a cigány munkavállalók többsége az elsők között vesztette el munkahelyét és sokan azóta sem tudtak visszakerülni a tartós foglalkoztatás keretei közé. A munkanélküliek nemzeti vagy etnikai hovatartozásának nyilvántartását a hatályos jogszabályok nem teszik lehetővé. Pontos adatok így nem állhatnak rendelkezésre, de egyes szociológiai felmérések szerint a cigányság körében legalább háromszor, illetve négyszer magasabb a munkanélküliek aránya, mint a nem roma népesség esetében. Ennek egyik lehetséges oka az, hogy — amint azt a kisebbségi biztoshoz érkezett jelzések, illetve a szociológiai kutatások megállapításai is bizonyítják — egyes munkaadók a munkaviszony létesítése, illetve annak megszüntetése során hátrányosan különböztetik meg a cigány származású munkavállalókat. A kisebbségi biztoshoz elsősorban nem konkrét beadványok érkeztek, hanem az érintettek különböző fórumokon szóban tájékoztatták az őket, illetve családtagjaikat ért foglalkoztatási diszkriminációról. Az írásban is benyújtott panaszok egy részében azt kifogásolták, hogy az önkormányzat nem biztosít számukra közhasznú munkát, holott annak minden feltétele adott. Mások előadták, hogy a cigánysággal szembeni előítéletek miatt nem jutnak munkához. A panaszosok többnyire nem akartak konfliktusba kerülni azzal a munkáltatóval, aki nem alkalmazta őket, ezért elzárkóztak a hátrányos megkülönböztetés bizonyításában való közreműködéstől. A kisebbségi biztos minderre tekintettel — az állampolgári

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes